આશુરાનો કિસ્સો એક ક્રાંતિ, પરિવર્તન અને ચળવળ છે. એવી ચળવળ છે જેનો એક બુલંદ ઘ્યેય છે અને ભૂતકાળ તથા ભવિષ્ય તેના પર આધારિત છે. એટલા જ માટે અલ્લાહ તઆલાએ બધા જ અંબિયાને હુકમ આપ્યો છે કે આશુરાના બનાવ અને ઇમામ હુસૈન(અલ.)ની ચળવળને લોકો સામે બયાન કરે. અલ્લાહ તઆલાએ ઇમામ હુસૈન(અલ.)ના ઇન્કિલાબ વિશે જીબ્રઇલ(અલ.) દ્વારા હઝરત આદમ(અલ.), હઝરત નૂહ(અલ.), હઝરત ઈબ્રાહીમ(અલ.) અને બધા જ અંબિયા(અલ.)ને જાણકારી આપી છે અને અંબિયા(અલ.)એ પણ ઇમામ હુસૈન(અલ.)ની યાદને પોતાના દિલોમાં ઊતારી દીધી અને બતાવ્યું કે ઇમામ હુસૈન(અલ.)નો ઝિક્ર તમામ આસમાની મઝહબોમાં છે.